text: Snarrådig landmand slukkede høstbrand med cola
  14 august 2017 kl. 07.29
  Ved at ryste en cola og bruge den som ildslukker bremsede en snarrådig landmand søndag en markbrand i Skærbæk ved Tønder.
  Under høstarbejde søndag på en kornmark ved Skærbæk gik der ild i en traktor.
  Traktorens fører var hurtig og en tog en medbragt cola, rystede den og brugte som en ildslukker og holdt dermed branden i skak, til mandskab fra Brand & Redning Sønderjylland nåede frem og slukkede flammerne.
  Det viste sig, at der også var gået hul i traktorens dieseltank, som brandfolkene tømte. Det var for at forhindre, at dieselolie kunne trænge ned i jorden og brede sig til grundvandet.
  Det fortæller Brand & Redning Sønderjylland på Twitter.
  